Diari Oficial de la Generalitat Valenciana


Sumari del DOGV 8848, del 02-07-2020 (2020/5220)

RESOLUCIÓ de 2 de juliol de 2020, de la Conselleria de Política Territorial, Obres Públiques i Mobilitat, per la qual se suspén el termini per a la presentació de sol·licituds de les ajudes regulades en el Decret 71/2020, de 19 de juny, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular d'ús general per a viatgers i viatgeres.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8848

Data del DOGV
:   02-07-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/5220


Data del document
:   02-07-2020

Organisme emissor
:   Conselleria de Política Territorial, Obres Públiques i Mobilitat

Tipus de document
:   Resolució

Anàlisi jurídica

 Descriptors 

:   * Conselleria de Política Territorial, Obres Públiques i Mobilitat
    * malaltia infecciosa
    * política de transports
    * ajuda pública

RESOLUCIÓ de 2 de juliol de 2020, de la Conselleria de Política Territorial, Obres Públiques i Mobilitat, per la qual se suspén el termini per a la presentació de sol·licituds de les ajudes regulades en el Decret 71/2020, de 19 de juny, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular d'ús general per a viatgers i viatgeres. [2020/5220]  
  
El Decret 71/2020, de 19 de juny, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular d'ús general de viatgers i viatgeres (DOGV 8840, de 22 de juny de 2020), va establir en l'article 7.3 que el termini per a la presentació de sol·licituds acaba a les 8.59 h del dia 3 de juliol de 2020.  
Atés que s'han plantejat dubtes interpretatius respecte al que disposa l'article 13.2 en relació amb la disposició addicional segona del decret esmentat, és procedent suspendre el termini per a la presentació de sol·licituds fins a la realització de les activitats complementàries necessàries.  
Per tant, en virtut del que disposa l'article 87 de la Llei 39/2015, d'1 d'octubre, del procediment administratiu comú de les administracions públiques, resolc  
  
Únic. Suspensió de terminis de presentació de sol·licituds  
Suspendre el termini de presentació de sol·licituds per a les ajudes regulades en el Decret 71/2020, de 19 de juny, del Consell, d'aprovació de les bases reguladores i convocatòria d'ajudes per la Covid-19 a empreses que presten transport públic regular d'ús general per a viatgers i viatgeres.  
Aquesta resolució tindrà efecte des del dia de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant del mateix òrgan que dicte la resolució en el termini d'un mes, comptat des de l'endemà de la publicació, en virtut del que disposen els articles 123 i 124 de la Llei 39/2015, d'1 d'octubre, de procediment administratiu comú de les administracions públiques.  
No obstant el que disposa el paràgraf anterior, aquesta resolució podrà ser impugnada directament davant de la Sala contenciosa administrativa del Tribunal Superior de Justícia de la Comunitat Valenciana, mitjançant la interposició del corresponent recurs contenciós administratiu en el termini de dos mesos comptats des de l'endemà de la publicació, de conformitat amb el que disposa l'article 46 de la Llei 29/1998 de 13 de juliol, reguladora de la jurisdicció contenciosa administrativa.  
  
  
València, 2 de juliol de 2020.- El conseller de Política Territorial, Obres Públiques i Mobilitat: Arcadi España García.